ხულგუმო

ხულგუმო — სოფელი საქართველოში, ახალქალაქის მუნიციპალიტეტში, კარტიკამის თემში. მდებარეობს ახალქალაქის პლატოზე, მდინარე ფარავნის მარჯვენა ნაპირას, ზღვის დონიდან 1670 მ სიმაღლეზე. ქალაქ ახალქალაქიდან დაშორებულია 2 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 1004 ადამიანი.

 აღწერის წელი  მოსახლეობა  კაცი  ქალი 2002  1254 630  624 2014  1004   486  518

 ისტორია 
1914 წელს ალექსანდრე ფრონელი წერდა: „ბავრისა, ხულგუმოს, კართიკამის და ტურცხის კათოლიკეებმა სომხური არ იციან. ზოგნი ამბობენ, რომ ეგენი ქართველები არიან და გადმოსახლდნენ არტაანის ოლქიდან (ველი), ზოგნი კი უჩვენებენ (ანუ, უთითებენ) სომხეთის მუშს, საიდანაც ვითომ იგინი მოსულან. ველი ძველად ქართული პროვინცია იყო“.ალექსანდრე ფრონელი, დიდებული მესხეთი, გვ. 175, თბ., 1991

ლიტერატურა

სქოლიო

კატეგორია:ახალქალაქის მუნიციპალიტეტის სოფლები